ai4bharat/Pralekha huggingface dataset:
రైల్వే మంత్రిత్వ శాఖ
కోవిడ్ మహమ్మారి విసురుతున్న సవాళ్లలో కూడా రైల్వే చక్రాలు పురోగతివైపు దూసుకెళ్తున్నాయి. బొగ్గు రవాణాలో గత సంవత్సరంతో పోలిస్తే 54 శాతం, 2019–20తో పోలిస్తే 1.4శాతం పురోగతిని కనబర్చాయి.
లోడింగ్ పరంగానే కాకుండా ఆదాయాల పరంగా కూడా భారతీయ రైల్వే అత్యధిక సరుకు రవాణా గణాంకాలను నమోదు చేస్తూనే ఉంది.
2021-22 ఆర్థిక సంవత్సరంలో భారతీయ రైల్వే ఇప్పటి వరకు మొత్తం 185.04 మిలియన్ టన్నులు సరుకు రవాణా చేసింది. ఇది 2019 సంవత్సరంతో పోలిస్తే.. 10.37 శాతం అధికం. 2019లో ఈ సమయానికి 167.66 మిలియన్ టన్నుల సరకు రవాణా చేసింది.
2020లో ఇదే సమయానికి 116.1 మెట్రిక్ టన్నులు లోడింగ్ గణాంకాలను నమోదు చేసింది. దీనితో పోల్చిన ఈ ఏడాది లోడింగ్ 59.38 శాతం ఎక్కువ.
ఈ ఆర్థిక సంవత్సరంలో భారతీయ రైల్వే సరుకు రవాణా చేయడం ద్వారా రూ.18542.8 కోట్లు ఆదాయం పొందింది. 2019తో పోలిస్తే ఇది 4.92 శాతం అధికం. 2019లో రూ.17674 కోట్లు ఆర్జించింది. 2020తో పోలిస్తే ఈ ఏడాది ఆదాయం 75.93 శాతం ఎక్కువ. 2020లో రూ.10540.1 కోట్ల ఆదాయాన్ని పొందింది.
సెప్టెంబర్ 20 నుండి మే 21 వరకు వరుసగా వరుసగా తొమ్మిది నెలల్లో అత్యధికంగా లోడింగ్ గణాంకాలు నమోదవుఉన్నాయి.
కోవిడ్ సవాళ్లు ఉన్నప్పటికీ భారత రైల్వే 2021-22 ఆర్థిక సంవత్సరంలో రికార్డుస్థాయిలో సరుకు రవాణా చేస్తోంది. 2021-22 ఆర్థిక సంవత్సరంలో భారతీయ రైల్వే 2020, 2019 సంవత్సరాల లోడింగ్ గణాంకాలను అధిగమించింది. 2021లో 185.04 మెట్రిక్ టన్నుల సరుకు రవాణా చేయగా.. 2020లో 116.1 మెట్రిక్ టన్నుల సరుకు రవాణా చేసింది. ఇక 2019లో 167.66 మెట్రిక్ టన్నుల సరుకు రవాణా చేసింది. గత సంవత్సరాలతో పోలిస్తే వరుసగా 59.38 శాతం, 10.37 శాతం వృద్ధిని నమోదు చేసింది.
ఈ ఆర్థిక సంవత్సరంలో భారతీయ రైల్వే సరుకు రవాణా ద్వారా రూ.18542.8 కోట్లు సంపాదించింది., సరుకు రవాణా ద్వారా 2019లో సంపాదించిన ఆదాయంతో పోలిస్తే ఇది 4.92% ఎక్కువ. ఇదే సమయానికి 2020 కంటే రూ.17647 కోట్లు ఎక్కువ  ఆదాయం పొందింది.
భారతీయ రైల్వే 2020 సెప్టెంబర్ నుండి 2021 మే వరకు వరుసగా 9 నెలల్లో అత్యధిక లోడింగ్ గణాంకాలను నమోదు చేసింది.
భారతీయ రైల్వేల సరుకు రవాణా లోడింగ్ 2019 & 2020 సంవత్సరపు లోడింగ్, ఆదాయాలను మే 2021 నెలలో మిషన్ మోడ్లో దాటింది.
బొగ్గు రంగం నిరంతర వృద్ధిని చూపుతోంది. 2021-22 ఆర్థిక సంవత్సరంలో భారత రైల్వే 88.15 మెట్రిక్ బొగ్గును లోడ్ చేసింది. ఇది గత సంవత్సరంతో పోలిస్తే 54.03% , 2019 లోడింగ్  తో పోలిస్తే 1.39% ఎక్కువ.
మే 2021 నెలలో  భారత రైల్వే లోడింగ్ 73.45 మిలియన్ టన్నులు. ఇది గత సంవత్సరం లోడింగ్  తో పోలిస్తే 44.99% ఎక్కువ. ఇదే కాలానికి 2019 లోడింగ్ గణాంకాల  కంటే ఇది 10.27% ఎక్కువ.
భారతీయ రైల్వే రవాణా చేసిన 73.45 మిలియన్ టన్నుల్లో.. 35.62 మిలియన్ టన్నుల బొగ్గు, 9.77 మిలియన్ టన్నుల ఇనుప ఖనిజం, 3.38 మిలియన్ టన్నుల ఆహార ధాన్యాలు, 2.22 మిలియన్ టన్నుల ఎరువులు, 2.02 మిలియన్ టన్నుల మినరల్ ఆయిల్, క్లింకర్స్ మినహా 3.15 మిలియన్ టన్నుల సిమెంట్.
2021 మేలో భారత రైల్వే సరుకు రవాణా ద్వారా పొందిన ఆదాయం రూ. 7368.00 కోట్లు. ఇది గత సంవత్సరపు ఆదాయంతో పోలిస్తే 62.20% ఎక్కువ. గత సంవత్సరం ఆదాయం రూ. 4541.21 కోట్లు. 2019 ఆదాయం రూ .7021.75 కోట్లతో పోలిస్తే ఇది 4.93% ఎక్కువ.
సరుకు రవాణాలో పురోగతి సాధించడానికి భారతీయ రైల్వే అనేక రాయితీలు, తగ్గింపులు కూడా ఇవ్వడం విశేషం.
సరుకు రవాణా రైళ్ల వేగం ఇప్పటికే ఉన్న నెట్వర్క్లో గణనీయమైన పెరుగుదలను నమోదు చేసిందని చెప్పవచ్చు.
తన శక్తిసామర్థ్యాలను పెంచుకోవడానికి భారతీయ రైల్వే కోవిడ్ 19 పరిస్థితులను అన్నిరకాలుగా ఉపయోగించుకుంది.
ఆర్థిక మంత్రిత్వ శాఖ
అస్సాం, మేఘాలయ, పశ్చిమ బెంగాల్లో సోదాలు నిర్వహించిన ఆదాయపు పన్ను శాఖ
ఈశాన్య ప్రాంతం, పశ్చిమ బెంగాల్ నుంచి పని చేస్తున్న రెండు గ్రూపుల కేసుకు సంబంధించి 05.10.2021న ఆదాయపు పన్ను శాఖ సెర్చ్ అండ్ సీజర్  ఆపరేషన్ను నిర్వహించింది. కొల్కతా, గువాహతి, రంగియా, షిల్లాంగ్, పట్నాలలో విస్తరించి ఉన్న 15 ఆవరణలపై ఈ సోదాలు నిర్వహించారు.
ఈ గ్రూపులలో ఒకటి సిమెంట్ ఉత్పత్తి వ్యాపారంలో నిమగ్నమై ఉంది. సోదాలలో పుస్తకాలలో నమోదు చేయని అమ్మకాల ద్వారా, బోగస్ వ్యయాన్ని చూపడం ద్వారా ఈ గ్రూపు లెక్కల్లోకి రాని ఆదాయాన్ని సమకూర్చుకుందని తేలింది. ఈ లెక్కల్లోకి ఆదాయాన్ని షెల్ కంపెనీల ద్వారా తిరిగి వ్యాపారాలలోకి తీసుకువచ్చారు. తన ప్రతిష్ఠాత్మక సంస్థలోకి అనుమానించలేని విధంగా దచిన్న మొత్తాలను ప్రవేశపెట్టేందుకు  అనేక కాగితాలపై ఉన్న కంపెనీలు సోదాలలో వెల్లడయ్యాయి. పేర్కొన్న చిరునామాలలో ఈ కాగితాలపై ఉనికి లేదని తేలింది. బోగస్ అసురక్షిత రుణాలను సూచించే నేరారోపణను ధృవీకరించగల ఆధారాలు, బోగస్ కమిసన్ చెల్లింపు, షెల్ కంపెనీల ద్వారా పొందిన బోగస్ షేర్ ప్రీమియం తదితరాలు సోదాలలో లభ్యమయ్యాయి. ఈ ఆధారాలు రూ. 50 కోట్లకన్నా ఎక్కువ మొత్తాన్ని లెక్కల్లో చూపలేదని సూచిస్తున్నాయి. కొందరు గిరిజన వ్యక్తులను రుణదాతలుగా ఈ గ్రూపు తప్పుడు ఆధారాలు చూపుతోంది. ఈ మొత్తం సుమారు రూ. 38 కోట్లుగా ఉంది. అంతేకాకుండా, కొన్ని విదేశీ సంస్థలు / బ్యాంకు ఖాతాలను కూడా సోదాల సందర్భంగా కనుగొన్నారు. వీటిని సహేతుకమైన ఆదాయపు రిటర్నులుగా ప్రకటించలేదు.
మరొక గ్రూపు, అస్సాం, మిజోరాం, ఈశాన్యంలోని ఇతర ప్రాంతాలలో రైల్వే కాంట్రాక్టులను అమలు చేయడంలో చురుకుగా నిమగ్నమై ఉంది. సోదాలు నిర్వహించే సమయంలో నేరారోపణ రుజువు చేసే పత్రాలు, విడి షీట్లు, డిజిటల్ ఆధారాలను స్వాధీనం చేసుకున్నారు. ఇవన్నీ కూడా వెల్లడించని భూమి, ఇతర పెట్టుబడులలో రూపంలో ఉన్నట్టు సూచిస్తున్నాయి. అంతేకాకుండా, భూమి, ఇతర ఆస్తులకు సంబంధించిన సేల్ డీడ్లు పెద్ద సంఖ్యలో ఉననాయి. వీటి విలువ, రూ.110 కోట్లకన్నా అధికంగా ఉంటుంది. సోదాల సందర్బంగా, ఈ ఆస్తుల సేకరణకు మూలానికి సంబంధించిన సంబంధిత ఆధారాలను వివరించలేకపోయారు. అదనంగా, ఆస్తుల అమ్మకాలలో రూ. 13 కోట్లకన్నా ఎక్కువ మొత్తంలో జరిపిన వివరాలతో కూడిన పత్రాలను కూడా కనుగొన్నారు.
ఈ సెర్చ్ అండ్ సీజర్ చర్యల ఫలితంగా రూ. 250 కోట్లకన్నా ఎక్కువ మొత్తంలో వెల్లడించని ఆదాయాన్ని గుర్తించారు. లెక్కల్లోకి రాని రూ. 51 కోట్లకన్నా ఎక్కువ నగదును స్వాధీనం చేసుకున్నారు. తొమ్మిది బ్యాంకు లాకర్లను స్తంభింపచేశారు. వీటిని ఇంకా తెరువవలసి ఉంది.
తదుపరి దర్యాప్తు పురోగతిలో ఉంది.
వ్యవసాయ మంత్రిత్వ శాఖ
360.79 లక్షల హెక్టార్లల్లో వరి నాట్లు
శ్రీ అన్న/ముతక తృణధాన్యాలు 176.39 లక్షల హెక్టార్లలో విత్తబడ్డాయి
56.06 లక్షల హెక్టార్లలో చెరకు సాగు
ఖరీఫ్ పంట కాలంలో 1022 లక్షల హెక్టార్లలో విత్తు
వ్యవసాయ, రైతుల సంక్షేమ శాఖ 2023 ఆగస్టు 18 నాటికి ఖరీఫ్ పంటల కింద ఏరియా కవరేజీ పురోగతిని విడుదల చేసింది.
విస్తీర్ణం : లక్షల హెక్టర్లలో
|
|
క్రమ సంఖ్య .
|
|
పంట
|
|
విత్తనం వేసిన విస్తీర్ణం
|
|
2023
|
|
2022
|
|
1
|
|
వరి
|
|
360.79
|
|
345.79
|
|
2
|
|
ఆహార ధాన్యాలు
|
|
114.93
|
|
126.52
|
|
a
|
|
కందులు
|
|
40.92
|
|
43.72
|
|
b
|
|
మినుములు
|
|
30.19
|
|
35.62
|
|
c
|
|
పెసర
|
|
30.39
|
|
33.07
|
|
d
|
|
కుళ్తి
|
|
0.25
|
|
0.22
|
|
e
|
|
ఇతర ఆహార ధాన్యాలు
|
|
13.18
|
|
13.89
|
|
3
|
|
శ్రీ అన్న, ముతక తృణ ధాన్యాలు
|
|
176.39
|
|
173.60
|
|
a
|
|
జొన్న
|
|
13.75
|
|
14.83
|
|
b
|
|
బాజ్ర
|
|
69.70
|
|
68.94
|
|
c
|
|
రాగి
|
|
7.04
|
|
5.98
|
|
d
|
|
చిరు ధాన్యాలు
|
|
4.66
|
|
4.43
|
|
e
|
|
మొక్క జొన్న
|
|
81.25
|
|
79.42
|
|
4
|
|
నూనె గింజలు
|
|
185.91
|
|
189.08
|
|
a
|
|
వేరుశెనగ
|
|
42.77
|
|
44.48
|
|
b
|
|
సోయాబీన్
|
|
124.15
|
|
123.39
|
|
c
|
|
పొద్దుతిరుగుడు
|
|
0.66
|
|
1.85
|
|
d
|
|
నువ్వులు
|
|
11.52
|
|
12.56
|
|
e
|
|
నైజర్
|
|
0.24
|
|
0.66
|
|
f
|
|
ఆముదం
|
|
6.48
|
|
6.00
|
|
g
|
|
ఇతర నూనె గింజలు
|
|
0.11
|
|
0.14
|
|
5
|
|
చెరుకు
|
|
56.06
|
|
55.32
|
|
6
|
|
జనపనార
|
|
6.56
|
|
6.95
|
|
7
|
|
పత్తి
|
|
121.86
|
|
124.21
|
|
మొత్తం
|
|
1022.51
|
|
1021.48
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఆయుర్వేదం, దాని అనుబంధ శాస్త్రాల విధానాలతో పశు వైద్య చికిత్సలు చేసేందుకు పశు సంవర్ధక &పాడి పరిశ్రమ విభాగం, ఆయుష్ మంత్రిత్వ శాఖ మధ్య ఎంవోయూ
కేంద్ర మత్స్య, పశు సంవర్ధక, పాడి పరిశ్రమ శాఖకు చెందిన పశు సంవర్ధక &పాడి పరిశ్రమ విభాగం, ఆయుష్ మంత్రిత్వ శాఖ మధ్య బుధవారం ఒక అవగాహన ఒప్పందం కుదిరింది. పరిశోధన, అభివృద్ధి దిశగా ఆయుర్వేదం, దాని అనుబంధ శాస్త్రాల విధానాలను ప్రోత్సహించేందుకు, పశువైద్యంలో ఆయా పద్ధతులను ప్రవేశపెట్టేలా ఈ ఎంవోయూ కుదిరింది. ఔషధ మూలికల ద్వారా పశు వైద్యంలో నాణ్యమైన ఔషధాల తయారీకి పరిశోధనలు చేయడం కూడా ఈ ఒప్పందంలో భాగం.
పశువుల ఆరోగ్యం, వాటి యజమానులు, సమాజానికి భారీ ప్రయోజనం కోసం వైశు వైద్య రంగంలో ఆయుర్వేద చికిత్సలను ఉపయోగించేందుకు ఒక నియంత్రణ యంత్రాంగం రూపొందడానికి ఈ ఎంవోయూ తోడ్పడుతుంది. శిక్షణ, పశు వైద్యంలో మూలిక ఔషధాల మార్కెటింగ్ అవకాశాలను అన్వేషించడం, ఔషధ మొక్కల పెంపకం, సంరక్షణ సహా చికిత్సల కోసం వాటిని అందించడం ద్వారా సంబంధిత రంగాల్లో సామర్థ్యాన్ని పెంచడం ఈ కార్యక్రమంలో భాగంగా ఉంటుంది. మూలిక పశు వైద్య విద్య విధానాలు అభివృద్ధి చేయడానికి, పశు వైద్య మూలికల వినియోగం, ప్రాముఖ్యత, ఔషధ మొక్కల పెంపకంపై పాడి, వ్యవసాయ రైతుల్లో అవగాహన కల్పించడానికి ఈ ఎంవోయూ సాయపడుతుంది.
చట్ట, న్యాయ మంత్రిత్వ శాఖ
కొత్త మైలురాయిని సాధించిన టెలి లా కార్యక్రమంః వ్యాజ్యానికి ముందు సలహాతో 40 లక్షల మంది లబ్ధిదారులకు సాధికారత
చట్టం, న్యాయ మంత్రిత్వ శాఖ ఆధ్వర్యంలోని టెలి-లా కార్యక్రమం దేశవ్యాప్తంగా 40 లక్షల మంది లబ్ధిదారులకు వ్యాజ్యానికి ముందు సలహాతో సాధికారతను అందించడం ద్వారా కొత్త మైలు రాయిని సాధించింది.
టెలి-లా గురించిః చేరుకోవడం సాధ్యం కాని వారిని చేరుకోవడం అన్నది వ్యాజ్యానికి ముందు దశలో న్యాయ సలహా, సంప్రదింపులు పొందడానికి ఒక ఇ-ఇంటర్ఫేస్ మెకానిజం . ఇది పంచాయతీ స్థాయిలో గల కామన్ సర్వీస్ సెంటర్స్ లో అందుబాటులో ఉన్న వీడియో కాన్ఫరెన్సింగ్ / టెలిఫోనిక్ సౌకర్యాల ద్వారా న్యాయ సహాయం అవసరమైన అట్టడుగు వర్గాలను, పేదలను ప్యానెల్ లాయర్లతో అనుసంధానం చేస్తుంది. 2017లో ప్రారంభించిన టెలి-లా సేవ ప్రస్తుతం నేరుగా టెలి-లా మొబైల్ ఆప్ ల ద్వారా నేరుగా అందుబాటులో ఉంది.
రక్షణ మంత్రిత్వ శాఖ
డిఆర్డిఓ, భారత నావికా దళం దేశీయంగా అభివృద్ధి చేసిన నౌకాదళ నిరోధక క్షిపణి తొలి గగన తల పరీక్షను ఒడిశా తీరం నుండి విజయవంతంగా నిర్వహించాయి
డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ , భారత నావికా దళం మే 18, 2022న ఒడిశా తీరంలోని చండీపూర్లోని ఇంటిగ్రేటెడ్ టెస్ట్ రేంజ్  నుండి నావల్ హెలికాప్టర్ నుండి స్వదేశీంగా అభివృద్ధి చేసిన నావల్ యాంటీ షిప్ మిస్సైల్ తొలి గగనతల -పరీక్షను విజయవంతంగా నిర్వహించాయి. మిషన్ దాని అన్ని లక్ష్యాలను ఛేదించింది. ఇది భారత నావికాదళం కోసం స్వదేశీ గగనతల ప్రయోగ నిరోధక క్షిపణి వ్యవస్థ.
క్షిపణి లక్షిత సముద్రపు స్కిమ్మింగ్ పథాన్ని అనుసరించింది, అధిక స్థాయి ఖచ్చితత్వంతో నిర్దేశించిన లక్ష్యాన్ని చేరుకుంది, నియంత్రణ, మార్గదర్శకత్వం, మిషన్ అల్గారిథమ్లను ధృవీకరించింది. అన్ని ఉప వ్యవస్థలు సంతృప్తికరంగా పనిచేశాయి. పరీక్ష పరిధి, ఇంపాక్ట్ పాయింట్ దగ్గర అమర్చిన సెన్సార్లు క్షిపణి పథాన్ని ట్రాక్ చేసాయి. అన్ని దశలను సంగ్రహించాయి.
హెలికాప్టర్ కోసం దేశీంగా అభివృద్ధి చేసిన లాంచర్తో సహా క్షిపణి అనేక కొత్త సాంకేతికతలను ఉపయోగించింది, క్షిపణి మార్గదర్శక వ్యవస్థలో అత్యాధునిక నావిగేషన్ సిస్టమ్, ఇంటిగ్రేటెడ్ ఏవియానిక్స్ ఉన్నాయి. పరీక్షను డిఆర్డిఓ, ఇండియన్ నేవీ సీనియర్ అధికారులు వీక్షించారు.
తొలి డెవలప్మెంటల్ ఫ్లైట్ టెస్ట్ కోసం డిఆర్డిఓ, ఇండియన్ నేవీ, అనుబంధ బృందాలను రక్షణ మంత్రి శ్రీ రాజ్నాథ్ సింగ్ అభినందించారు. క్షిపణి వ్యవస్థల స్వదేశీ రూపకల్పన, అభివృద్ధిలో భారతదేశం ఉన్నత స్థాయి సామర్థ్యాన్ని సాధించిందని ఆయన అన్నారు. మిషన్ లక్ష్యాలను విజయవంతంగా రుజువు చేయడం కోసం ప్రాజెక్ట్ బృందం కృషిని రక్షణ శాఖ కార్యదర్శి, డిఆర్డిఓ చైర్మన్ డాక్టర్ జి సతీష్ రెడ్డి అభినందించారు. ప్రాజెక్ట్కు మద్దతు ఇచ్చినందుకు భారత నావికాదళం, నావల్ ఫ్లైట్ టెస్ట్ స్క్వాడ్రన్ను ఆయన అభినందించారు.
ప్రధాన మంత్రి కార్యాలయం
ప్రజల పద్మ పురస్కారాల కోసం ప్రేరణమూర్తుల ను నామనిర్దేశం చేయాలని పౌరులకు విజ్ఞప్తి చేసిన ప్రధాన మంత్రి
క్షేత్ర స్థాయి లో ప్రశంసాయోగ్యమైన కృషి ని చేస్తున్నటువంటి, ప్రజల కు అంతగా తెలియనటువంటి వారి ని ప్రజా పద్మ పురస్కారాల కోసం నామనిర్దేశం చేయవలసిందంటూ ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. నామినేశన్ లను సెప్టెంబర్ 15 వరకు సమర్పించవచ్చు.
‘‘భారతదేశం లో ఎంతో మంది ప్రతిభావంతులు ఉన్నారు. వారు క్షేత్ర స్థాయి లో ప్రశంసాయోగ్యమైనటువంటి కృషి ని చేస్తున్నారు. చాలా సార్లు, వారి ని గురించి మనం కని విని ఎరుగం. అటువంటి ప్రేరణమూర్తుల ను గురించి మీకు తెలుసా ? వారి ని #PeoplesPadma కై మీరు నామనిర్దేశం చేయవచ్చును. సెప్టెంబర్ 15 వరకు నామినేశన్ లను దాఖలు చేయవచ్చు.’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
అక్టోబర్ 16న 75 జిల్లాల లో 75 డిజిటల్ బ్యాంకింగ్ యూనిట్  లను దేశ ప్రజల కు అంకితం చేయనున్న ప్రధాన మంత్రి
డిబియు లు దేశం లో ఆర్థిక సేవల ను అందరికీ అందుబాటు లోకి తీసుకురావడాన్ని మరింత గా విస్తృతం చేస్తాయి
డిబియు లు డిజిటల్ ఫినాన్శల్ లిటరసీ ని వ్యాప్తి చేస్తాయి. అంతే కాకుండా, వినియోగదారుల లో సైబర్ సెక్యూరిటీ సంబంధి చైతన్యాన్ని మరియు తీసుకోవలసిన జాగ్రత్త చర్య ల ను తెలియజేస్తాయి
డిబియు లు ఏడాది పొడవునా బ్యాంకింగ్ ఉత్పాదనల ను మరియు సేవల ను డిజిటల్ మాధ్యమం ద్వారా పొందే అనుభూతి ని అందిస్తాయి
ఆర్థిక సేవల ను మరింత మంది కి అందుబాటు లోకి తీసుకుపోయే క్రమం లో మరొక చర్యా అన్నట్లు, ప్రధానమంత్రి శ్రీ నరేంద్ర మోదీ అక్టోబర్ 16వ తేదీ నాడు ఉదయం 11 గంటలకు వీడియో కాన్ఫిరెన్సింగ్ మాధ్యమం ద్వారా 75 డిజిటల్ బ్యాంకింగ్ యూనిట్ లను దేశ ప్రజల కు సమర్పణం చేయనున్నారు. ఈ సందర్భం లో ఆయన సభికుల ను ఉద్దేశించి ప్రసంగిస్తారు.
ఆర్థిక మంత్రి 2022-23 కేంద్ర బడ్జెట్ ఉపన్యాసం లో భాగం గా, మన దేశాని కి స్వాతంత్ర్యం తాలూకు 75 సంవత్సరాలు పూర్తి అయ్యే సందర్భం లో దేశం లోని 75 జిల్లాల లో 75 డిజిటల్ బ్యాంకింగ్ యూనిట్ లను ఏర్పాటు చేయడం జరుగుతుందని ప్రకటించారు. దేశం లో మూలమూలన డిజిటల్ బ్యాంకింగ్ తాలూకు ప్రయోజనాలను ప్రజలు అందుకొనేటట్లు చూడాలన్న ధ్యేయం తో ఈ డిబియుల ను ఏర్పాటు చేయడం జరుగుతోంది. ఇవి అన్ని రాష్ట్రాలు మరియు కేంద్రపాలిత ప్రాంతాల పరిధి లో ఏర్పాటవుతున్నాయి. ఈ ప్రయాస లో సార్వజనిక రంగంలోని 11 బ్యాంకు లు, 12 ప్రైవేటు రంగ బ్యాంకు లు మరియు ఒక స్మాల్ ఫైనాన్స్ బ్యాంకు పాలుపంచుకొంటున్నాయి.
ఈ డిబియుల ను బ్రిక్ ఎండ్ మోర్టార్ అవుట్ లెట్ ల ద్వారా నిర్వహించడం జరుగుతుంది. అక్కడ ప్రజల కు పొదుపు ఖాతా ను తెరవడం, ఖాతా లో నిలవ ఉన్న నగదు ఎంత అనేది సరిచూసుకోవడం, పాస్ బుక్ లో లావాదేవీ ల వివరాల ను అచ్చువేయడం, నిధుల బదలాయింపు, ఫిక్స్డ్ డ్ డిపాజిట్ లలో పెట్టుబడి పెట్టడం, రుణం కోసం దరఖాస్తు చేయడం, జారీ చేసినటువంటి చెక్కు కు సంబంధించి సొమ్ము చెల్లింపును ఆపివేయాలంటూ ఆదేశించడం, డెబిట్ కార్డు కోసం గాని లేదా క్రెడిట్ కార్డు కోసం గాని దరఖాస్తు పెట్టడం, అకౌంట్ స్టేట్ మెంటు ను పరిశీలించడం, వివిధ పన్నులను చెల్లించడం, బిల్లుల ను చెల్లిలంచడం, నామినేశన్ ను సమర్పించడం మొదలైన అనేక వేరు వేరు డిజిటల్ బ్యాంకింగ్ సౌకర్యాల ను అందుబాటు లోకి తీసుకురావడం జరుగుతుంది.
వినియోగదారులకు ఏమంత ఖర్చు పెట్టవలసిన అవసరం లేకుండా బ్యాంకింగ్ ఉత్పాదనల ను మరియు సేవల ను ఏడాది పొడవునా వారి వీలు ను బట్టి పొందేందుకు డిబియు లు తోడ్పడుతాయి. అవి డిజిటల్ ఫినాన్శల్ లిటరసీ ని విస్తృతం గా వ్యాప్తి లోకి తీసుకువస్తాయి. మరీ ముఖ్యం గా సైబర్ సెక్యూరిటీ విషయం లో చైతన్యాన్ని, అలాగే తత్సంబంధిత జాగ్రత్త చర్యల ను తీసుకొనే అంశాల లో వినియోగదారుల కు అవగాహన ను కలిగించడం పై శ్రద్ధ తీసుకోవడం జరుగుతుంది. అంతేకాక డిబియు లు నేరు గా ఇవ్వజూపే సేవ ల పరంగా గాని లేదా బిజినెస్ ఫెసిలిటేటర్ లు/ కరస్పాండెంట్ ల సేవల పరంగా గాని వినియోగదారుల కు ఏవైనా సమస్య లు తల ఎత్తేటట్లయితే గనక ఆ సమస్యల ను పరిష్కరించడానికి మరియు రియల్ టైం ప్రాతిపదిక న సహాయాన్ని అందించడానికి తగినన్ని పరిష్కార యంత్రాంగాల ను కూడా డిజిటల్ మాధ్యమం ద్వారా సమకూర్చడం జరుగుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
భారత ఆహార సంస్థ 5వ వేలం ద్వారా 11.88 లక్షల మెట్రిక్ టన్నుల  గోధుమలు విక్రయం
గోధుమలు, ఆటా ధరలను నియంత్రించడానికి మార్కెట్ జోక్యం కోసం కేంద్ర ప్రభుత్వ చొరవలో భాగంగా, వరుస ఇ-వేలం కింద, మర్చి 9వ తేదీన భారత ఆహార సంస్థ 5వ ఇ-వేలం నిర్వహించింది.ఎఫ్సిఐ 23 ప్రాంతాలలో 657 డిపోల నుండి మొత్తం 11.88 ఎల్ఎంటిల గోధుమలు అమ్మకానికి పెట్టారు. 5.39 ఎల్ఎంటిల గోధుమలు 1248 బిడ్డర్లకు విక్రయించారు.
5వ ఇ-వేలంలో, అఖిల భారత స్థాయి వెయిటెడ్ సగటు రిజర్వ్ ధర క్వింటాల్ రూ. 2140.28 కాగా, వెయిటెడ్ సగటు అమ్మకపు ధర క్వింటాల్ కి రూ. 2197.91 పలికింది.
5వ ఇ వేలంలో 100 నుండి 499 మెట్రిక్ టన్నుల వరకు ఉన్న పరిమాణాలకు గరిష్ట డిమాండ్ ఉంది, తర్వాత 500-999 MT పరిమాణాలు తర్వాత 50-100 ఎంటి పరిమాణం బ్రాకెట్ను కలిగి ఉన్నాయి.
మొదటి వేలం 2023 ఫిబ్రవరి 1,2వ తేదీల్లో నిర్వహించారు. దీనిలో 9.13 లక్షల మెట్రిక్టన్నుల 1016 మంది బిడ్డర్లకు వెయిటెడ్ సగటు ధర క్వింటాల్ రూ. 2474 పలికింది. 3.85 ఎల్ఎంటి పరిమాణాన్ని ఫిబ్రవరి 15న జరిగిన రెండవ వేలంలో 1060 మంది బిడ్డర్లకు వెయిటెడ్ సగటు ధర క్వింటాల్ రూ. 2338కి విక్రయించారు. 5.07 ఎల్ఎంటి 875 బిడ్డర్లకు విక్రయించారు. 3వ ఇ-వేలంలో క్వింటాల్ ధర రూ. 2173, 5.40 ఎల్ఎంటి 4వ ఇ-వేలంలో 1049 విజయవంతమైన బిడ్డర్లకు క్వింటాల్ కు రూ. 2193.82కి విక్రయించారు.
4వ ఇ-వేలం వరకు 23.47 ఎల్ఎంటి గోధుమ నిల్వలను విక్రయించారు. మర్చి 8వ తేదీ నాటికి 19.51 ఎల్ఎంటి లిఫ్ట్ చేశారు.
5వ ఇ-వేలం తర్వాత, ఓఎంఎస్ఎస్ కింద గోధుమల సంచిత అమ్మకాలు 45 ఎల్ఎంటి మొత్తం కేటాయింపుతో పోలిస్తే 28.86 ఎల్ఎంటి కి చేరుకున్నాయి. ఓఎంఎస్ఎస్ కింద గోధుమల బహిరంగ విక్రయం కోసం భవిష్యత్తులో జరిగే టెండర్లతో స్థిరంగా ఉండే అవకాశం ఉన్న దేశం అంతటా గోధుమలు, ఆటా ధరలను తగ్గించడంలో ఈ విక్రయం గణనీయమైన ప్రభావాన్ని చూపింది.
తదుపరి ఇ-వేలం మర్చి 15న నిర్వహిస్తారు. ఏప్రిల్ 1వ తేదీ నుండి గోధుమ సేకరణ కాలం ప్రారంభం కానున్న దృష్ట్యా, ప్రభుత్వం మర్చి 31 నాటికి లిఫ్టింగ్ పూర్తి చేయడానికి అనుమతించింది.
రసాయనాలు, ఎరువుల మంత్రిత్వ శాఖ
కొవిడ్పై యుద్ధంలో క్రియాశీలంగా జాతీయ ఔషధ విద్య, పరిశోధన సంస్థలు
ఎన్ఐపీఈఆర్లు తయారుచేసిన పరికరాల అనుమతులు, వాణిజ్యీకరణకు ప్రాధాన్యత
ప్రస్తుత అత్యవసర పరిస్థితుల్లో వేగంగా మార్కెట్కు చేరేలా ప్రాధాన్యం
కొవిడ్-19 గుర్తింపు, నియంత్రణ, చికిత్స దిశగా వివిధ జాతీయ ఔషధ విద్య, పరిశోధన సంస్థలు  తాము చేసిన బహుముఖ పరిశోధన ప్రతిపాదనలను ఆమోదం కోసం సంబంధిత ఏజెన్సీలకు పెద్ద సంఖ్యలో సమర్పించాయి. కొవిడ్-19ను విచ్ఛిన్నం చేసే యాంటీవైరల్ ఏజెంట్ ప్రొటీజ్ డిజైన్ , ఎఫ్డీఏ ఆమోదించిన ఔషధ-డేటాబేస్ను ఉపయోగిస్తూ నిర్దేశించిన ఔషధాల పునర్నిర్మాణం , రెమ్డెసివిర్ ఔషధ మార్పిడిలో అనుకూల ఔషధాల విశ్లేషణ , రోగులు ముక్కు ద్వారా తీసుకునే ఔషధ సహాయక చికిత్స , వేగవంతమైన కొవిడ్-19 నిర్ధరణ పరీక్షల కోసం క్వాంటం-డాట్ ఆధారిత, వాహకత ఆధారిత బయోసెన్సర్ అభివృద్ధి , కొవిడ్ -19 సమయంలో వస్తున్న గుండెపోట్ల నియంత్రణ గురించి ఆసక్తికర అధ్యయనం ఆయా సంస్థలు సమర్పించిన పరిశోధనల్లో ఉన్నాయి. సంప్రదాయ మూలికలను ఉపయోగించి రోగ నిరోధక శక్తిని వృద్ధి చేసే విధానంపై భారీ ప్రాజెక్టును ఎన్ఐపీఈఆర్-రాయ్బరేలీ ప్రారంభించింది. ఇందుకు ఐఐటీ, ఒక పారిశ్రామిక సంస్థను భాగస్వాములుగా చేర్చుకుంది. భారతీయులు ఆర్థికంగా భరిచగలిగే ఐసీయూ వెంటిలేటర్లను రూపొందించేందుకు ఎన్ఐపీఈఆర్-కోల్కతా పనిచేస్తోంది. ఇందుకు సీఎస్ఐఆర్ సీఈసీఆర్ఐ, మరో ప్రైవేటు ఉత్పత్తి సంస్థతో చేతులు కలిపింది.
జాతీయ ఔషధ విద్య, పరిశోధన సంస్థలు  జాతీయ ప్రాధాన్యత కలిగిన సంస్థలు. కేంద్ర రసాయనాలు, ఎరువుల మంత్రిత్వ శాఖకు చెందిన ఫార్మాస్యూటికల్ విభాగం ఆధ్వర్యంలో పనిచేస్తాయి. ఈ ఏడు సంస్థలు అహ్మదాబాద్, హైదరాబాద్, హాజీపూర్, కోల్కతా, గువాహటి, మొహాలీ, రాయ్బరేలీ నుంచి పని చేస్తాయి.
ఫార్మాస్యూటికల్స్ కార్యదర్శి డా. పీడీ వాఘేలా ఆధ్వర్యంలో ఈ సంస్థల డైరెక్టర్లు, ఛైర్మన్లతో వీడియా కాన్ఫరెన్స్ ద్వారా సమావేశం జరిగింది. ఆయా సంస్థల పరిశోధనలు, ఆవిష్కరణలపై చర్చించారు. కొవిడ్-19పై పోరాటంలో జాతీయ ఔషధ విద్య, పరిశోధన సంస్థలకు ఉన్న మార్గాలు, భాగస్వామ్యంపై ప్రధానంగా చర్చ జరిగింది.
3డి ప్రింటెడ్ ఫేస్ షీల్డ్ల కోసం ప్రోటోటైప్ల కల్పన, ముట్టుకోకుండానే తలుపులు, సొరుగులు, ఎలివేటర్లు తెరిచే 'హ్యాండ్స్ ఫ్రీ ఆబ్జెక్ట్', యాంటీవైరల్ మాస్కులు, చర్మానికి హాని చేయని మూలికా శానిటైజర్ల గురించి గువాహటి ఎన్ఐపీఈఆర్ డైరెక్టర్ వివరించారు. ప్రభుత్వ రంగ సంస్థ అయిన హిందూస్థాన్ యాంటీబయాటిక్స్ లిమిటెడ్తో కలిసి వీటిని భారీ స్థాయిలో ఉత్పత్తి చేస్తున్నట్లు వెల్లడించారు. పంజాబ్లో కొవిడ్-19 నిర్ధరణ పరీక్షలు వేగవంతం చేయడానికి, మొహాలీఎన్ఐపీఈర్ వద్ద ఆ రాష్ట్ర ప్రభుత్వంతో కలిసి ఆర్టీ-పీసీఆర్ ఆధారిత పరీక్ష కేంద్రాన్ని ఏర్పాటు చేసేందుకు ప్రయత్నాలు ప్రారంభమయ్యాయి.
రోగులకు వీలైనంత త్వరగా సాయం చేసేలా కొవిడ్-19 సంబంధిత పరిశోధనలు, ఉత్పత్తుల అభివృద్ధి వేగంగా సాగాలని డా.వాఘేలా సూచించారు. తయారైన ఉత్పత్తులకు అనుమతులు, వాణిజ్యీకరణకు ప్రాధాన్యతనిచ్చేలా నియంత్రణ సంస్థలతో సమన్వయం చేసుకోవాలన్నారు. దీనివల్ల, ప్రస్తుత అవసర పరిస్థితుల్లో ఆయా ఉత్పత్తులు వేగంగా మార్కెట్ చేరతాయన్నారు. తమ పరిశోధన ప్రయత్నాలు, ప్రజలకు సాయం చేయడంలో సామాజిక భాగస్వామ్యం ద్వారా.., వివిధ సమూహాలతో కలిసి పనిచేయడానికి, దేశానికి సాధ్యమైనంత ఉత్తమ సేవలు అందించడానికి జాతీయ ఔషధ విద్య, పరిశోధన సంస్థలు కట్టుబడి ఉన్నాయి.
(Visitor Counter : 224
హోం మంత్రిత్వ శాఖ
కోవిడ్ 19 మహమ్మారి నేపథ్యంలో జనాభా లెక్కల కార్యక్రమం 2021, జాతీయ జనాభా జాబితా నవీకరణ వాయిదా
రాబోయే సంవత్సరంలో ప్రకటించే జనాభా లెక్కలకు సంబంధించిన సేకరణ కార్యక్రమాన్ని రెండు దశల్లో నిర్వహించాలని నిర్ణయం తీసుకున్న సంగతి తెలిసిందే. ఈ నిర్ణయం ప్రకారం మొదటి దశ పనులు ఈ ఏడాది ఏప్రిల్ సెప్టెంబర్ నెలల మధ్యన జరగాలి. అలాగే రెండో దశ వచ్చే ఏడాది ఫిబ్రవరి నెలలో జరగాలి. అలాగే ఎన్ పి ఆర్ కార్యక్రమాన్ని  జనాభా లెక్కల మొదటి దశతోపాటు నిర్వహించాల్సి వుంది. అయితే కోవిడ్ 19 మహమ్మారి నేపథ్యంలో దేశవ్యాప్తంగా లాక్ డౌన్ ప్రకటించిన సందర్భంగా జనాభా లెక్కల మొదటిదశ కార్యక్రమం , దాంతోపాటు చేపట్టాల్సిన ఎన్ పిఆర్ ను వాయిదా వేస్తున్నట్టు ప్రభుత్వం తెలియజేసింది.
(
రసాయనాలు, ఎరువుల మంత్రిత్వ శాఖ
అవసరమైన వైద్య పరికరాలు సరైన ధరల్లో అందుబాటులో ఉంచే హామీ మేరకు మోకాలి కృత్రిమ అవయవ పరికరాల ధరల గరిష్ఠ పరిమితిని 2021 సెప్టెంబర్ 14 వరకు పొడిగించిన ఎన్పిపిఎ
దీనివల్ల సామాన్యులకు 1500 కోట్ల రూపాయల ఆదా
అందుబాటు ధరల్లో సామాన్య ప్రజలకు అవసరమైన వైద్య పరికరాలు సౌలభ్యంగా ఉండడానికి, రసాయనాలు మరియు ఎరువుల మంత్రిత్వ శాఖ ఫార్మాస్యూటికల్స్ విభాగం కింద ఉన్న ఔషధ ధరలను నియంత్రించే, నేషనల్ ఫార్మాస్యూటికల్ ప్రైసింగ్ అథారిటీ , మోకాలి కృత్రిమ అవయవ పరికరాల ధరల గరిష్ఠ పరిమితి నియంత్రణను మరో సంవత్సరానికి అంటే 14 సెప్టెంబర్ 2021 వరకు పొడిగించింది. ఈ విషయంలో 2020 ఔషధ ధరల నియంత్రణ ఆర్డర్ , 2013  కింద ఎన్పిపిఎ 2020 సెప్టెంబర్ 15న నోటిఫికేషన్ జారీ చేసింది.
ఎన్పిపిఎ మొదటిసారి ఆగస్టు 16, 2017 నాటి ఆర్థోపెడిక్ మోకాలి ఇంప్లాంట్ల గరిష్ఠ పరిమితి ధరను ఒక సంవత్సరం కాలానికి నిర్ణయించింది. ఇది 2018 ఆగస్టు 13 న, తరువాత 15 ఆగస్టు 2019 న పొడిగించారు. ఈ గడువు కూడా 15 ఆగస్టు 2020 తో ముగిసింది, మోకాలి మార్పిడి వ్యవస్థ కోసం మోకాలి ఇంప్లాంట్ల గరిష్ఠ పరిమితి ధరలు 15-ఆగస్టు -2020 నాటికి సమీక్షించాల్సి ఉంది.
జూలై 2018న ఎన్పిపిఎ మోకాలి కృత్రిమ పరికరాలు తయారుచేసే, దిగుమతి చేసుకునే అన్ని సంస్థలను జూలై 2018 నుండి జూన్ 2020 వరకు అమ్మకాల డేటాను సమర్పించాలని ఆదేశించింది. 2020 ఆగస్టు 6 న జరిగిన సమావేశాలలో, 14 ప్రధాన కంపెనీల  నుండి సేకరించిన డేటాను పరిశీలించిన తరువాత ఎన్పిపిఎ, 4 దేశీయ తయారీదారులు) 2020 ఆగస్టు 15 న వర్తించే మోకాలి ఇంప్లాంట్ల ధరలను 2020 సెప్టెంబర్ 15 వరకు అంటే ఒక నెల వరకు పొడిగించాలని నిర్ణయించారు.
2020 సెప్టెంబర్ 14 న జరిగిన అథారిటీ సమావేశంలో ఈ విషయం మళ్లీ చర్చించారు. 2017 లో ఆర్థోపెడిక్ మోకాలి ఇంప్లాంట్ల కోసం సీలింగ్ ధరలను నిర్ణయించడం వల్ల ధర 69% వరకు తగ్గిందని, దేశీయ తయారీదారుల మార్కెట్ వాటా రెండేళ్ల కాలంలో 11% పెరిగిందని సమావేశంలో గుర్తించారు. ఇది 'ఆత్మనిర్భర భారత్' నినాదానికి అనుగుణంగా ఉంది. దీనిని దృష్టిలో ఉంచుకుని, విస్తృత ప్రజా ప్రయోజనంతో సీలింగ్ ధరల వ్యవస్థను నియంత్రించడం అవసరం అని భావించారు. దీని ప్రకారం ప్రస్తుతం ఉన్న సీలింగ్ ధరలను మరో ఏడాదికి  పొడిగించాలని అథారిటీ నిర్ణయించింది, ఈ విషయంలో 2020 సెప్టెంబర్ 15 న నోటిఫికేషన్ జారీ చేశారు. ఈ చర్య వల్ల సామాన్యులకు 1500 కోట్ల రూపాయలు ఆదా అవుతుంది.
విద్యుత్తు మంత్రిత్వ శాఖ
అరుణాచల్ ప్రదేశ్ ప్రభుత్వానికి కోవిడ్ -19 వాక్సినేషన్ కోసం కోల్డ్ చైన్ పరికరాలను అందచేసిన ఎన్హెచ్పిసి లిమిటెడ్
కార్పొరేట్ సోషల్ రెస్పాన్సిబిలిటీ  కింద ఎన్హెచ్పిసి లిమిటెడ్ కు చెందిన 2880 మెగావాట్ల దిబంగ్ బహుళార్థ ప్రాజెక్టు , కోవిడ్-19 టీకాకరణ కోసం అరుణాచల్ ప్రభుత్వానికి కోల్ చైన్ పరికరాలను అందించింది.
శుక్రవారంనాడు అరుణాచల్ ప్రభుత్వానికి చెందిన కుటుంబ సంక్షేమ శాఖ డైరెక్టర్ అయిన డాక్టర్ ఇ.రూమీకి 25 ఐస్లైన్డ్ రిఫ్రిజరేటర్లను అందచేశారు. ఇంతకు ముందు,, 07.01.2021న అరుణాచల్ ప్రభుత్వానికి 13 డీప్ ఫ్రీజర్లను అందించారు. సుమారు రూ. 29.7 లక్షల వ్యయంతో కోల్డ్ చైన్ పరికరాలను అందించారు.
ఎన్హెచ్పిసి లిమిటెడ్ అన్నది దేశంలోనే ప్రతిష్ఠాత్మకమైన జలవిద్యుత్ ప్రయోజన సంస్థ. విద్యుత్ మంత్రిత్వ శాఖ కింద పని చేసే మినీ రత్నా వర్గానికి చెందిన ప్రభుత్వ రంగ సంస్థ.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ పరిరక్షణ మరియు జీవవైవిధ్య పరిరక్షణ రంగంలో సహకారాన్ని పెంపొందించడానికి భారతదేశం, ఫిన్లాండ్ అవగాహన ఒప్పందం కుదుర్చుకున్నాయి.
వాతావరణ మార్పుల రంగంలో నిజమైన సహకారం కోసం అవగాహన ఒప్పందం ప్రపంచానికి సానుకూల సంకేతాన్ని పంపుతుంది: శ్రీ ప్రకాష్ జవదేకర్
పర్యావరణ పరిరక్షణ, జీవవైవిధ్య పరిరక్షణ రంగంలో ఇరు దేశాల మధ్య సహకారాన్ని పెంపొందించడానికి భారత్, ఫిన్లాండ్ ఒక అవగాహన ఒప్పందం కుదుర్చుకున్నాయి. భారత్-ఫిన్నిష్ భాగస్వామ్యం, మద్దతును మరింత ముందుకు తీసుకురావడానికి, వాయు, నీటి కాలుష్య నివారణ, వ్యర్థ పదార్థాల నిర్వహణ; వృత్తాకార ఆర్థిక వ్యవస్థ, తక్కువ-కార్బన్ పరిష్కారాలు, అడవులతో సహా సహజ వనరుల స్థిరమైన నిర్వహణ; వాతావరణ మార్పు; సముద్ర, తీర వనరుల పరిరక్షణ; మొదలైన రంగాలలో ఉత్తమ పద్ధతులను మార్పిడి చేయడానికి ఎంఓయూ ఒక వేదికగా నిలుస్తుంది.
ఈ అవగాహన ఒప్పందంపై భారత వైపు నుంచి పర్యావరణ, అటవీ, వాతావరణ మార్పుల శాఖ మంత్రి శ్రీ ప్రకాష్ జావదేకర్, ఫిన్నిష్ ప్రభుత్వం నుండి ఆ దేశ పర్యావరణ, వాతావరణ మార్పుల మంత్రి శ్రీమతి క్రిస్టా మిక్కోనెన్ సంతకం చేశారు.
ఈ కార్యక్రమంలో శ్రీ జవదేకర్ మాట్లాడుతూ పరస్పర ఆసక్తి ఉన్న రంగాల్లో ఉమ్మడి ప్రాజెక్టులు చేసే అవకాశాన్నికూడా ఎంఓయు అందిస్తుంది అన్నారు. "పారిస్ ఒప్పందం ప్రకారం చేసిన కట్టుబాట్ల నెరవేర్పుపై మరింత దగ్గరగా పనిచేయడానికి ఈ అవగాహన ఒప్పందం ఖచ్చితంగా మాకు కట్టుబడి ఉంటుంది" అని పర్యావరణ మంత్రి చెప్పారు. 2020 నాటికి ఏదైతే 2005 నాటి జిడిపి ఉద్గార తీవ్రత 21% ఉందో, ఆ స్థాయికి తగ్గించే స్వచ్ఛంద లక్ష్యాన్ని భారత్ సాధించిందని, 2030 లక్ష్య సంవత్సరానికి ముందే 35% తగ్గింపును సాధించాలని శ్రీ జవదేకర్ తెలియజేశారు.
పారిస్ ఒప్పందం ప్రకారం సమర్పించిన, జాతీయంగా నిర్ణయించిన సహకారాల్లో భాగంగా, భారత్ మూడు పరిమాణాత్మక వాతావరణ మార్పు లక్ష్యాలను తీసుకుంది. అవి, 2005 స్థాయి నుండి 2030 నాటికి స్థూల జాతీయోత్పత్తి ఉద్గార తీవ్రతను 33 నుండి 35 శాతం మేర తగ్గించడం, 2030 నాటికి శిలాజ రహిత ఇంధన-ఆధారిత ఇంధన వనరుల నుండి 40 శాతం సంచిత విద్యుత్ శక్తిని వ్యవస్థాపిత సామర్థ్యాన్ని సాధించడం, 2030 నాటికి అదనపు అటవీ మరియు చెట్ల కవర్ ద్వారా 2.5- 3 బిలియన్ టన్నుల కార్బన్ డయాక్సైడ్ సమానం అదనపు కార్బన్ సింక్ను సృష్టించడం.
ఈ అవగాహన సాంకేతిక, శాస్త్రీయ మరియు నిర్వహణ సామర్థ్యాలను బలోపేతం చేస్తుంది. సుస్థిర అభివృద్ధిని ప్రోత్సహించడానికి సంబంధించి సమానత్వం, పరస్పర ప్రయోజనం ఆధారంగా పర్యావరణ పరిరక్షణ, జీవవైవిధ్య పరిరక్షణ రంగంలో ద్వైపాక్షిక సహకారాన్ని అభివృద్ధి చేస్తుంది.